માનવમિત્ર, અમદાવાદ : પાટીદારોને અનામત આપવાની માંગણી સાથે પાસના કન્વીનર અને પાટીદાર યુવા નેતા હાર્દિક પટેલે તા.૨૫ ઓગસ્ટથી આમરણાંત ઉપવાસ પર બેસવાની કરેલી જાહેરાત અનુસંધાનમાં આજે ૧૩ દિવસના સમગ્ર કાર્યક્રમની જાહેરાત કરવામાં આવી હતી. બીજીબાજુ, હાર્દિક પટેલે અમ્યુકો સત્તાધીશો પાસે નિકોલ સહિતના વિસ્તારમાં વિશાળ ખુલ્લા મેદાનમાં આરણાંત ઉપવાસને લઇ સત્તાવાર મંજૂરી માંગી હતી પરંતુ અમ્યુકો સત્તાવાળાઓએ નિકોલના મેદાનોને પાર્કિંગ પ્લોટ તરીકે જાહેર કરી દીધા હતા. જેના પાટીદાર સમાજમાં ઘેરા પ્રત્યાઘાત પડયા હતા.